**Program kandidata za evropskega poslanca Uroša Lipuščka**

* Zavzemanje za EU kot zvezo neodvisnih, suverenih in enakopravnih držav in narodov.
* V Evropskem parlamentu je nujen alternativni glas iz ljudstva, ki ni pod vplivom političnih strank, ki jih vodijo tuji centri moči.
* EU ne sme (p)ostati skupnost, v kateri dominirajo velike države in njihovi strateški interesi.
* Odločen NE politiki širjenja vojaške zveze NATO in boju za nove interesne sfere med velikim silami. Podpora zahtevi za sklic referenduma o članstvu Slovenije v Natu.
* Najostrejša obsodba genocida in agresije, ki jo ob podpori ZDA pa tudi večine držav EU in njenega vodstva izvaja izraelska vojska v Gazi in na drugih zasedenih ozemljih.
* Države EU morajo takoj prekiniti izvoz orožja v Izrael.
* Krivci za genocid morajo za svoje zločine odgovarjati na meddržavnem sodišču v Haagu.
* Slovenska vlada mora končno priznati palestinsko državo, ki jo je doslej priznalo že 139 držav članic OZN.
* Obsodba ruske agresije na Ukrajino, čeprav je bila izzvana, in zahteva za takojšnje premirje in začetek diplomatskega reševanja tega zapleta, ki resno ogroža mir v Evropi.
* Nasprotovanje poskusom federalizacije EU in uvajanja kvalificirane večine pri odločanju o bistvenih vprašanjih, kar bi procese odločanja še bolj podredilo prevladi velikih držav.
* Odločno nasprotovanje trendu zoževanja človekovih pravic in svobode medijev pod izgovorom obrambe proti dezinformacijam ter naraščanju avtokratskih tendenc v EU.
* Zahteva za odločilni vpliv EU-parlamenta pri izbiranju in volitvah vseh organov EU, vključno z Evropsko komisijo.
* EU mora v bistveno večji meri kot doslej tudi zaradi splošnega staranja prebivalstva preprečiti usihanje sredstev za socialno državo ter javno zdravstvo.
* Zahteva za obnovo Helsinškega procesa o varnosti in sodelovanju v Evropi, ki naj omogoči sobivanje vseh evropskih držav in narodov brez vpletanja tujih sil.
* Nova evropska komisija mora izvajati usklajene aktivnosti za odpravo vzrokov, ki vodijo v migrantske valove, zato ni dovolj samo boj proti simptomom tega pojava, ampak tudi proti vzrokom, ki vodijo do njih.
* Nasprotovanje radikalni (nemški) usmeritvi na zgolj obnovljive vire energije vode in sonca, kar ne prispeva h globalnemu razogljičenju, pač pa k deindustrializaciji Evrope, energetski revščini, inflaciji in vse večji politični nestabilnosti.
* Nasprotovanje neoliberalni politiki, ki povzroča nesprejemljive socialne razlike tudi v državah EU in je temelj vse večji politični nestabilnosti.
* Zahteva za temeljito reformo Svetovne zdravstvene organizacije (WHO), vključno z njeno depolitizacijo, in konec vmešavanja svetovne globalistične finančne elite v njeno delovanje; WHO ne sme postati organizacija z nadnacionalnimi pristojnostmi. Odločno nasprotovanje obveznemu protivirusnemu cepljenju z eskperimentalnimi cepivi in zahteva za uporabo izključno znanstveno preverjenih varnih cepiv.
* Nasprotovanje poskusom globalističnih elit, da bi države ukinile uporabo gotovine v finančnih transakcijah in uvedle prehod na izključno digitalne transakcije.
* Podpora sklepom generalne skupščine OZN o prepovedi jedrskega orožja. Ostra obsodba vseh groženj o uporabi tega orožja.
* Podpora odpravi vseh obstoječih vojaških zvez.
* Obveza, da bo poslanec te koalicije strank ostal v skupini neopredeljenih poslancev evropskega parlamenta, oziroma da bo glasoval v skladu z našimi nacionalnimi interesi.